Жаблянски манастир
Жаблянският манастир „Свети Йоан Кръстител“ е разположен под връх Курилово, в Конявска планина и само на 2 km южно от с. Жабляно в местността Вирова градина.

Манастирът представлява комплекс от трикорабна, триапсидна и еднокуполна черква (строена през 1884 г.), жилищни и стопански сгради.

История 
Датата на основаване на манастира не се знае. Той е опустошен по време на османската власт. През 18 век е възобновен. Сега е постоянно действащ старостилен манастир. Манастирът е обявен за паметник на културата.

До 2005 г. манастирът е подчинен на Българската старостилна православна църква.

Подведомствен е на Църквата на истинноправославните християни в Гърция (Синод на Калиник) от 2009 г.

Българската православна църква си връща манастира през 2020 г.

Източници 

Манастири на Църквата на истинно-православните християни на Гърция (Синод на Калиник)
Манастири на Българската православна старостилна църква
Манастири в Софийската епархия
Манастири в област Перник
Община Земен